b'\n_START_ARTICLE_\nDrapetsona\n_START_PARAGRAPH_\nDrapetsona (gr\xc4\x8dki \xce\x94\xcf\x81\xce\xb1\xcf\x80\xce\xb5\xcf\x84\xcf\x83\xcf\x8e\xce\xbd\xce\xb1) je jugozapadno predgra\xc4\x91e Atene, Gr\xc4\x8dka. Zaljev Drapetsona je nastavak Pirejske luke. Od centra Pireja je udaljeno oko 1.5 km, a od centra Atene oko 10 km._NEWLINE_Na ovom podru\xc4\x8dju su se nekada nalazila poljoprivredna zemlji\xc5\xa1ta, na kojima su se uzgajale razli\xc4\x8dite kulture. Urbanizacijom je u razdoblju izme\xc4\x91u 1900. i 1940. ve\xc4\x87ina ovoga podru\xc4\x8dja prenamijenjena u rezdiencijalni dio. Zapadni i ju\xc5\xbeni dio je otvoren kao nastavak pirejske luke polovinom 20. stolje\xc4\x87a, nakon vi\xc5\xa1egodi\xc5\xa1njih radova pro\xc5\xa1irivanja. Uz obale ju\xc5\xbenog i zapadnog dijela se nalaze \xc5\xa1ume._NEWLINE_U Drapetsoni se nalaze osnovne i srednje \xc5\xa1kole, banke, policijska stanica, po\xc5\xa1ta, nogometni klub druge lige i trgovi.\n_START_SECTION_\nPovijest\n_START_PARAGRAPH_\nPrema Klistenovoj administrativnoj podjeli Drapetsona je tijekom antike bila dio ati\xc4\x8dke op\xc4\x87ine. 1805. je sagra\xc4\x91ena prva crkva u Drapetsoni, crkva sv. Dionizija._NEWLINE_U 1830tim je Drapetsona bila naseljena od strane biv\xc5\xa1ih stanovnika gr\xc4\x8dkih otoka. Oni su oko crkve sv. Dionizija, u predjelu koji se nazivao Vourla, sagradili male \xc4\x8detvrti._NEWLINE_1834. godine pod uvjetom rekonstrukcije crkve dio Drapetsone je pridodan Pireju, kako bi se na njemu napravilo groblje. 1873. je zapadno od crkve sv. Dionizija otvoren ve\xc4\x87i broj bordela._NEWLINE_Nakon gr\xc4\x8dko \xe2\x80\x93 turskog rata 1922. je do\xc5\xa1lo do zamjetnog pove\xc4\x87anja populacije priljevom izbjeglih Grka koji su se naselili u barakama. Ve\xc4\x87ina tih baraka je odr\xc5\xbeavana sve do 1968. kada je sagra\xc4\x91eno izbjegli\xc4\x8dko naselje. Moderna op\xc4\x87ina Drapetsona je postalao autonomnom op\xc4\x87inom 1950. odvojiv\xc5\xa1i se od op\xc4\x87ine Pirej a godinu kasnije i od op\xc4\x87ine Keratsini.\n_START_SECTION_\nIndustrija\n_START_PARAGRAPH_\nOd 19. stolje\xc4\x87a Drapetsona je postala jedna od najva\xc5\xbenijih industrijskih podru\xc4\x8dja ju\xc5\xbene Atene. Od 1898. je na njezinom podru\xc4\x8dju sagra\xc4\x91eno nekoliko industrijskih postrojenja: Brodogradili\xc5\xa1te Vasileiadis, tvornica umjetnog gnojiva, tvornica gipsa, cemetara i tvornica petrolejskih proizvoda (SHELL, MOBIL, BP). Tijekom posljednjeg desetlje\xc4\x87a ve\xc4\x87ina tvornica i industrija je zatvoreno i preseljeno u druge dijelove.\n_START_SECTION_\nRekonstrukcijski planovi\n_START_PARAGRAPH_\nNajve\xc4\x87i plan predlo\xc5\xbeen 2006. predla\xc5\xbee rekonstrukciju 2.6 km\xc2\xb2 zapadnog i ju\xc5\xbenog dijela op\xc4\x87ine gdje bi se sagradio veliki pomorski centar s 2 marine za jahte i mega jahte, rezidencije, zabavne turisti\xc4\x8dke te sportske sadr\xc5\xbeaje.\n_START_SECTION_\nIzvor\n_START_PARAGRAPH_\nhttp://en.wikipedia.org/wiki/Drapetsona'